**כפתור**

**נור**

1. **פנים, חדרו של עידן- לילה.**

**עידן** (11) שמן שמן, ביישן ביישן, חמוד חמוד מאוד. מתרגש נורא כי הערב יש מסיבת כיתה ו**דניאלה** תהיה בה. הוא עומד מול המראה, מסורק ומהודר אחרי המקלחת, הוא לבש את החולצה שהוא הכי אוהב, אפילו שהיא כבר קצת צמודה עליו, ועכשיו מנסה בכל הכוח לסגור את הכפתור המוזהב של המכנסיים שלו, המכנסים האלה אהובות עליו ביותר והוא ממש לא מתכוון לוותר עליהן. הוא מנסה שוב ושוב לסגור את הכפתור במאבקים קשים של אי נשימה ולבסוף מצליח. זה האומנם מאוד לוחץ והבטן גולשת קצת אבל אלו המכנסיים הכי טובות שלו. הוא מכסה את הכפתור המתוח בחולצה. זה לא נוח. זה מציק. אמא צועקת לו מלמטה שמאחרים. הוא מזדרז ויוצא.

1. **פנים/חוץ, ספסל באולם ספורט – לילה.**

עידן מנופף לשלום לאוטו בו נוהגת אמא, המוזיקה נשמעת כבר מבחוץ בחוזקה, הוא מסדר לרגע את המכנסיים ההדוקות, לוקח נשימה מתוחה, ונכנס למסיבה. המוזיקה רועמת כולם רוקדים וצוחקים במרכז הרחבה. הוא מתבייש הולך לשבת בצד, על הספסל, שם יושבת **איילת,** ילדה צנומה ומשקפופרית, היא לבושה חולצה שגדולה עליה בהרבה, כי מתביישת בגופה שהחל להתפתח מוקדם משאר הבנות. על החולצה כתוב – **״FREESTYLE״.** איילת מבוישת שותה מיץ ענבים בקש, כשעידן מתיישב היא מרוגשת מחייכת אליו. עידן מהנהן כלפיה באדישות ומיד חוזר לסרוק במבטו את רחבת הריקודים, עד שמאתר את **דניאלה**. **דני** הבריון מנצל את הבהייה של עידן, מגיח מאחוריו ונותן לו צ׳אפחה מעליבה, כולם צוחקים. דניאלה לא. גם לא איילת, עידן לא קם ממקומו, מתכווץ מבפנים. **איילת** מנסה לעודד אותו כשמציאה לו כוס מיץ ענבים עם קש, כמו שלה. הוא מסרב בקרירות, חוזר לבהות ב**דניאלה**...

1. **פנים, רחבת הריקודים באולם- לילה.**

**דניאלה** רוקדת בין כל הילדים, לבושה בשמלה מסתובבת שוב ושוב, עטופה בהילה, מאוד מודעת לעצמה ולסביבה. היא מוצאת חן בעיניו מאוד, אבל בחיים לא יהיה לו סיכוי איתה. הוא שקוע בה לא זז ממקומו. כולם מתגודדים סביב דניאלה ״למעגל רוקדים״, מוחאים לה כפיים. כל פעם ילד אחר נכנס לרקוד, כולם מוחאים לו כפיים עד שמשהו חדש נכנס, הם רוקדים רגע יחד, הראשון יוצא והחדש נשאר עד להבא אחריו. לעידן אין אומץ לקום, אבל פתאום דניאלה מסובבת אליו כמו בחלום, מבין כולם ומסמנת לו לבוא לרקוד. הוא המום. מהסס אבל קם כמהופנט, מתרגש ומזיע מנגב את ידיו ומתקדם לכיוון המעגל בדופק מהיר. דניאלה נכנסת, לרקוד שוב, מוחאים לה כפיים, עידן לוקח נשימה, בולע רוק, מתוח, מהסס, כשלפתע דני הבריון דוחף אותו בעוצמה למרכז המעגל. עידן משותק, רואה את כולם מסתחררים סביבו, כל הפרצופים הרשעים של הילדים צמאי הדם. הוא עוזר אומץ ומתחיל להתנועע לאט יחד עם דניאלה. רגל ימין קדימה, אחורה, שמאל גם, כולם מוחאים כפיים, הוא נכנס לזה ונהנה מאוד, הוא קופץ, מרים ידיים למעלה למעלה ו... ״פלאק!״ הכפתור משתחרר לו מהמכנסיים הבטן העגולה של עידן משתרבבת החוצה, הילדים מצביעים וצוחקים בקול אכזרי. בניהם גם דניאלה מצביעה לו על הבטן ולועגת. עידן שבור לב, מרגיש שדניאלה עשתה לו את זה בכוונה, הוא מבועת, רץ בכבדות, החוצה מהמעגל, נבוך .

1. **פנים, ספסל באולם – לילה.**

הכפתור של עידן מתגלגל את כל הדרך מרחבת הריקודים עד לאזור הספסל, נעצר ברגל של איילת.

1. **פנים, פינה מרוחקת – לילה.**

עידן מתיישב בפינה מרוחקת באולם, מעט נסתר, משפיל מבט מצוברח. לפתע אגרוף צץ מול פרצופו, עידן תחילה נבהל אך עד מהרה האגרוף נפתח ובתוכו הכפתור שלו. זאת איילת, היא מחייכת אליו. עידן לוקח את הכפתור במבוכה. איילת בקוליות לא צפוייה, פושטת מעליה את החולצה הגדולה, מתגלה התחת גופייה חמודה שמאוד מחמיאה לה, עידן מחייך חצי חיוך מבולבל. איילת נבוכה, מושיטה אליו את החולצה, הם מחייכים זה לזה מבוישים, איילת מקסימה אותו בצורה יוצאת דופן והוא מסתכל בה במבט שגורם לה לאי נוחות. היא מסתובבת ללכת. עידן קולט שהיא הולכת ומהר מתאפס על עצמו, אסור לו להחמיץ את ההזדמנות. הוא קם לובש את החולצה שהביאה לו, היא אכן מספיק גדולה ומחמיאה לו. הוא ממהר אל איילת שהספיקה להתיישב חזרה על הספסל.

1. **פנים, ספסל באולם – לילה.**

עידן מתקרב באומץ לאיילת, מסדר מעט את החולצה, מבויש אבל אמיץ מאי פעם מושיט לה יד ולוקח אותה לרקוד.

1. **פנים, רחבת הריקודים באולם – לילה.**

עידן ואיילת רוקדים בשובבות, הילדים האחרים מסתכלים עליהם קצת מוזר, אבל לעידן ואיילת כבר לא ממש אכפת מכולם, יש להם אחד את השני, גם אם הם לא כמו כולם, הם פרי-סטייל.

1. **(סצנת בונוס) חוץ, אולם ספורט - לילה.**

סוף המסיבה. איילת ממהרת לרכב של הוריה שבאו לאסוף אותה. רגע לפני שהיא עולה עידן ממהר אליה, הוא מביא לה במבוכה שרשרת קצת גסה שהתליון שלה זה הכפתור המוזהב שברח לו. היא צוחקת במבוכה, עונדת אותה ונכנסת לרכב. עידן מתרחק משם מרוצה בהליכה קלאמזית, עם נעל אחת על הרגל והנעל שנייה, בלי השרוך ביד.